section_heading: Organizacija templarskog reda
paragraph_text: Na čelu templarskog reda bio je meštar koji je upravljao Ugarskom i Hrvatskom (magister per Ungariam et Sclavoniam) i bio podređen velikom meštru templarskog reda. Templarski vitezovi živjeli su u malim skupinama zajedno s ostalim templarskim službenicima u kućama (domus), sjedištima preceptorata. Osim vitezova i svećenika, bilo je poslužitelja i sluga, osobito za uzgoj konja. Među templarskom braćom bilo je vrlo malo domaćih ljudi, a većinu su činili francuski vitezovi.<ref>Dobronić, Lelja, Templari i ivanovci u Hrvatskoj, str. 27.-28. Najvažnija sjedišta templarskih preceptorata u Hrvatskoj bila su u Vrani, Gori, Senju, Glogovnici, Svetom Martinu kraj Dugog Sela, Našicama, Novoj Rači, Dubici i Novoj Vesi.